PATVIRTINTA

Alytaus kolegijos Akademinės tarybos

2017-09-18 protokolu Nr. V3- 41

**ALYTAUS KOLEGIJOS TARYBOS NARIŲ RINKIMŲ TVARKOS APRAŠAS**

**I SKYRIUS**

**BENDROSIOS NUOSTATOS**

1. Alytaus kolegijos tarybos narių rinkimų tvarkos aprašas (toliau – Aprašas) nustato Alytaus kolegijos (toliau – Kolegijos) tarybos (toliau – Tarybos) narių rinkimų organizavimo tvarką.

2. Aprašas parengtas vadovaujantis Lietuvos Respublikos mokslo ir studijų įstatymu (toliau – Mokslo ir studijų įstatymas) ir Kolegijos statutu (toliau – Statutas).

3. Aprašas nereglamentuoja vieno Tarybos nario, skiriamo Kolegijos studentų atstovybės, vadovaujantis Statuto 25.1 punktu, ir vieno Tarybos nario, skiriamo Kolegijos studentų atstovybės iš Kolegijos personalui ir studentams nepriklausančių asmenų, vadovaujantis Statuto 25.3 punktu, rinkimų tvarkos.

4. Likus ne mažiau kaip dviem mėnesiams iki Tarybos kadencijos pabaigos, Kolegijos akademinės tarybos (toliau – Akademinė taryba) pirmininkas inicijuoja naujos Tarybos sudarymą.

5. Apraše vartojamos sąvokos suprantamos taip, kaip jos apibrėžtos arba vartojamos Mokslo ir studijų įstatyme ir Statute.

6. Tarybos nariai renkami atsižvelgiant į strateginius Kolegijos interesus.

7. Tarybos narių rinkimai grindžiami sąžiningumo, nešališkumo, objektyvumo, teisėtumo, viešumo, nediskriminavimo, akademinės laisvės ir skaidrumo principais.

**II SKYRIUS**

**TARYBOS SUDĖTIS IR TARYBOS NARIAMS KELIAMI REIKALAVIMAI**

8. Taryba sudaroma 5 metų kadencijai iš 9 Tarybos narių.

9. Vadovaujantis šiuo Aprašu renkami 7 Tarybos nariai:

9.1. 4 Tarybos nariai renkami Kolegijos akademinės bendruomenės konferencijoje (toliau – Konferencija) iš Kolegijos akademinės bendruomenės narių – kandidatų.

9.2. 3 Tarybos nariai viešo konkurso būdu renkami iš kandidatų, nepriklausančių Kolegijos personalui ir studentams.

10. Tarybos nariu gali būti nepriekaištingos reputacijos asmuo, turintis žinių bei gebėjimų, padedančių siekti aukštosios mokyklos strateginių tikslų ir įgyvendinti aukštosios mokyklos misiją. Tarybos nariu tas pats asmuo gali būti ne ilgiau kaip dvi Tarybos kadencijas iš eilės.

11. Tarybos nariais negali būti Lietuvos Respublikos Prezidentas, Seimo ir Vyriausybės nariai ir politinio (asmeninio) pasitikėjimo valstybės tarnautojai, taip pat Kolegijos darbuotojai, tiesiogiai pavaldūs direktoriui. Tarybos nariu negali būti Akademinės tarybos narys.

**III SKYRIUS**

**KONFERENCIJOJE RENKAMŲ TARYBOS NARIŲ RINKIMŲ TVARKA**

12. Likus ne mažiau kaip dviem mėnesiams iki Tarybos kadencijos pabaigos, Akademinė taryba savo sprendimu viešai skelbia, kad pradedamas kandidatų į Tarybos narius kėlimas. Sprendime nurodoma kandidatų į Tarybos narius kėlimo terminas.

13. Teisę kelti kandidatus į Tarybos narius nuo akademinės bendruomenės turi kiekvienas Kolegijos akademinės bendruomenės narys (išskyrus studentus). Teisę būti keliamu kandidatu į Tarybos narius turi kiekvienas Kolegijos akademinės bendruomenės narys, kurio nepertraukiamas darbo stažas Kolegijoje, kaip pagrindinėje darbovietėje, yra ne mažesnis kaip 5 metai.

14. Kandidatus į Tarybos narius akademinės bendruomenės nariai turi teisę kelti per Akademinės tarybos nustatytą terminą.

15. Iškeltas arba savo kandidatūrą iškėlęs asmuo ne vėliau kaip likus 5 darbo dienoms iki Akademinės tarybos nustatyto kandidatų į Tarybos narius kėlimo termino pabaigos privalo pateikti Kolegijos personalo skyriui dokumentus:

15.1. Asmens tapatybę patvirtinančio dokumento kopiją.

15.2. Kandidato į Tarybos narius anketą (1 Aprašo priedas).

15.3. Prašymą, jeigu savo kandidatūrą iškelia pats akademinės bendruomenės narys (2 Aprašo priedas) kandidatuoti į Tarybos narius, arba sutikimą, jeigu iškelia kiti akademinės bendruomenės nariai (3 Aprašo priedas).

16. Kandidatų dokumentus priima ir registruoja registracijos žurnale (4 Aprašo priedas) Kolegijos personalo skyrius.

17. Kolegijos personalo skyrius prieš 5 darbo dienas iki šaukiamos Konferencijos dienos, kandidatų į Tarybos narius sąrašą kartu su jų anketomis skelbia Kolegijos tinklalapyje.

18. Kandidatai gali atsiimti savo kandidatūras į Tarybos narius raštu pateikę prašymą Kolegijos personalo skyriui, likus ne mažiau kaip 5 darbo dienoms iki šaukiamos Konferencijos dienos.

19. Kandidatai į Tarybos narius renkami Konferencijoje, kurioje dalyvauja Kolegijos akademinės bendruomenės deleguoti atstovai, kurių pagrindinė darbovietė yra Kolegija ir nepertraukiamas darbo stažas Kolegijoje ne mažesnis kaip 5 metai.

20. Atstovus į Konferenciją deleguoja:

20.1. Kolegijos administracija ir kiti darbuotojai, dalyvaujantys mokslo ir studijų veikloje, - 3 atstovus.

20.2. Katedros – po 1 atstovą nuo pagrindinėje darbovietėje dirbančių dėstytojų.

21. Atstovai deleguojami Aprašo 19 punkte nurodytų padalinių visuotiniuose susirinkimuose, kurie turi įvykti ne vėliau kaip likus 5 darbo dienoms iki Konferencijos. Susirinkimai yra teisėti, jeigu juose dalyvauja ne mažiau kaip pusė padalinio akademinės bendruomenės narių, kurių pagrindinė darbovietė Kolegija. Susirinkimų protokolų išrašai pateikiami Kolegijos personalo skyriui per 2 darbo dienas po posėdžio.

22. Asmenys kandidatuojantys į Tarybą negali būti renkami į Konferenciją.

23. Konferencijos data, vieta ir laikas skelbiami Kolegijos tinklalapyje ne vėliau kaip prieš 5 darbo dienas iki Konferencijos pradžios.

24. Konferencija yra teisėta, jeigu joje dalyvauja ne mažiau kaip 2/3 deleguotų atstovų. Konferencijos dalyviai iš savo tarpo renka Konferencijos pirmininką, sekretorių ir 3 asmenų balsų skaičiavimo komisiją. Konferencijai, iki bus išrinktas Konferencijos pirmininkas, pirmininkauja Akademinės tarybos pirmininkas.

25. Kandidatai į Tarybos narius turi teisę prisistatyti Konferencijoje.

26. Balsų skaičiavimo komisija išdalina Konferencijos dalyviams slapto balsavimo biuletenius, prižiūri balsavimą, skaičiuoja balsus.

27. Konferencijos pirmininkas paskelbia kandidatų į Tarybą sąrašą, pagal kurį vyksta balsavimas. Už kandidatus į Tarybą balsuojama slaptu balsavimu, balsavimo biuletenyje pažymint tuos kandidatus, už kuriuos balsuojama. Balsavimo rezultatus Konferencijos dalyviams paskelbia Konferencijos pirmininkas.

28. Į Tarybą išrinktais laikomi kandidatai, kurie surenka daugiausia Konferencijos dalyvių balsų. Jeigu daugiausia balsų surinkę kandidatai turi vienodą balsų skaičių, organizuojami pakartotiniai balsavimai, kuriuose dalyvauja tik vienodą balsų skaičių surinkę kandidatai. Per pakartotinus balsavimus išrinktais laikomi kandidatai, gavę daugiausia balsų.

29. Konferencijos rezultatai užfiksuojami Konferencijos protokole, kurį pasirašo Konferencijos pirmininkas ir sekretorius. Konferencijos pirmininkas per 2 darbo dienas Konferencijos protokolą pateikia Akademinės tarybos pirmininkui bei apie rezultatus informuoja į Tarybą išrinktus narius.

30. Rinkimų rezultatai kitą darbo dieną po Konferencijos protokolo pateikimo paskelbiami Kolegijos tinklalapyje.

**IV SKYRIUS**

**KOLEGIJOS PERSONALUI IR STUDENTAMS NEPRIKLAUSANČIŲ TARYBOS NARIŲ RINKIMO TVARKA**

31. Kolegijos personalui ir studentams nepriklausantys kandidatai į Tarybos narius atrenkami viešo konkurso būdu ir renkami Akademinės tarybos posėdyje. Akademinė taryba nustato viešo konkurso laikotarpį, rinkimų datą, vietą ir laiką.

32. Apie viešą konkursą dėl Tarybos narių nepriklausančių Kolegijos personalui ir studentams skelbiama viešai Kolegijos tinklalapyje ne vėliau kaip likus 2 mėnesiams iki Tarybos kadencijos pabaigos.

33. Konkurse gali dalyvauti kandidatai:

33.1. Turintys aukštąjį išsilavinimą ir ėję arba einantys atsakingas pareigas švietimo, mokslo, kultūros, viešosios veiklos ar verslo srityse.

33.2. Turintys žinių bei gebėjimų, padedančių siekti Alytaus kolegijos tikslų bei įgyvendinti jos misiją.

33.3. Neinantys pareigų kitų aukštųjų mokyklų valdymo ar savivaldos organuose.

33.4. Esantys nepriekaištingos reputacijos.

34. Asmenys, norintys dalyvauti konkurse, iki skelbime nurodytos datos asmeniškai arba registruotu laišku Kolegijos personalo skyriui (206 kab., Studentų g. 17, Alytus) turi pateikti:

34.1. Asmens tapatybę patvirtinančio dokumento kopiją.

34.2. Aukštąjį išsilavinimą patvirtinančio dokumento kopiją.

34.3. Užpildytą kandidato į Tarybos narius anketą (1 Aprašo priedas), prašymą kandidatuoti į Tarybos narius (5 Aprašo priedas).

35. Kandidatų dokumentus priima ir registruoja registracijos žurnale (6 Aprašo priedas) Kolegijos personalo skyrius.

36. Kolegijos personalo skyrius prieš 5 darbo dienas iki Akademinės tarybos posėdžio dienos, paskelbia kandidatų į Tarybos narius sąrašą kartu su jų anketomis Kolegijos tinklalapyje.

37. Kandidatai gali atsiimti savo kandidatūras į Tarybos narius raštu pateikę prašymą Kolegijos personalo skyriui, likus ne mažiau kaip 5 darbo dienoms iki Akademinės tarybos posėdžio dienos.

38. Kandidatai į Tarybos narius turi teisę prisistatyti Akademinei tarybai.

39. Kolegijos personalui ir studentams nepriklausantys kandidatai į Tarybos narius renkami Akademinės tarybos posėdyje. Už kandidatus į Tarybą balsuojama slaptu balsavimu, balsavimo biuleteniuose pažymint kandidatus, už kuriuos balsuojama. Balsavimo rezultatus Akademinės tarybos nariams paskelbia Akademinės tarybos pirmininkas.

40. Į Tarybą išrinktais laikomi kandidatai, kurie surenka daugiausia Akademinės tarybos balsų. Jeigu daugiausia balsų surinkę kandidatai turi vienodą balsų skaičių, organizuojami pakartotiniai balsavimai, kuriuose dalyvauja tik vienodą balsų skaičių surinkę kandidatai. Per pakartotinus balsavimus išrinktais laikomi kandidatai, gavę daugiausia balsų.

41. Viešo konkurso rezultatai per 2 darbo dienas paskelbiami Kolegijos tinklalapyje bei apie rezultatus informuojami į Tarybą išrinkti nariai.

**V SKYRIUS**

**BAIGIAMOSIOS NUOSTATOS**

42. Naujos kadencijos Tarybos nariai turi būti išrinkti likus ne mažiau kaip vienam mėnesiui iki kadenciją baigiančios Tarybos narių kadencijos pabaigos.

43. Išrinkus visus naujos kadencijos Tarybos narius, Akademinės tarybos pirmininkas viešai paskelbia naujos Tarybos sudėtį.

44. Kadenciją baigiančios Tarybos įgaliojimai pasibaigia, kai nauja Taryba susirenka į pirmąjį posėdį.

45. Aprašą ir jo pakeitimus tvirtina Akademinė taryba.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kolegijos Tarybos narių

rinkimų tvarkos aprašo

1 priedas

**KANDIDATO Į ALYTAUS KOLEGIJOS TARYBOS NARIUS DUOMENŲ ANKETA**

|  |  |
| --- | --- |
| **Vardas** |  |
| **Pavardė** |  |
| **Gimimo data** |  |

**Kandidatą siūlo (užpildyti atitinkamą eilutę)**

|  |  |
| --- | --- |
| Pats asmuo | vardas, pavardė |
| Kitas asmuo |  |

**1. Asmeninė informacija**

|  |  |  |  |
| --- | --- | --- | --- |
| Telefonai | Darbo | Namų | Mobilusis |
| Elektroninio pašto adresas |  | | |
| Pagrindinė darbovietė, pareigos |  | | |
| Kitos darbovietės (jei turite) |  | | |

**2. Išsilavinimas**

|  |  |  |  |
| --- | --- | --- | --- |
| Išsilavinimas | Mokslo įstaiga | Specialybė | Baigimo metai |
|  |  |  |  |
|  |  |  |  |
|  |  |  |  |

|  |  |  |  |
| --- | --- | --- | --- |
| Pedagoginis/ mokslo laipsnis (jei turite) | Pavadinimas | Suteikimo metai | Mokslo kryptis ir šaka |
|  |  |  |  |
|  |  |  |  |

|  |  |
| --- | --- |
| Užsienio kalbų mokėjimas |  |

**3. Patirtis mokslo ir studijų politikos formavimo bei mokslo ir studijų vadybos srityje**

|  |  |
| --- | --- |
| Sritis | Patirtis (strateginių dokumentų rengimas,  ekspertinio ir vadybinio darbo patirtis ir pan.) |
| Mokslo ir studijų politikos |  |
| Mokslo ir studijų vadyba |  |

**4. Dalyvavimas visuomeninėje veikloje**

|  |  |
| --- | --- |
| Visuomeninės veiklos aprašymas | Laikotarpis |
|  |  |

**5. Dalyvavimas politinėse partijose ir kitose politinėse organizacijose**

|  |  |
| --- | --- |
| Politinės organizacijos pavadinimas | Laikotarpis |
|  |  |

**6. Motyvacija būti Kolegijos Tarybos nariu ir turimos žinios bei gebėjimai, padedantys siekti Kolegijos tikslų ir įgyvendinti kolegijos misiją.**

|  |
| --- |
|  |

**7. Kita svarbi informacija**

**8. Informacijos teisingumo ir privačių interesų deklaravimas.**

Aš, žemiau pasirašęs kandidatas, patvirtinu, kad išrinktas į Kolegijos Tarybos narius neturėsiu tiesioginės ar netiesioginės materialinės ar asmeninės naudos.

Tvirtinu, kad šioje anketoje pateikta visa informacija yra teisinga

*Data*

*(kandidato vardas, pavardė, parašas)*

Kolegijos Tarybos narių

rinkimų tvarkos aprašo

2 priedas

Alytaus kolegijos personalo skyriui

**KOLEGIJOS AKADEMINĖS BENDRUOMENĖS NARIO PRAŠYMAS BŪTI KANDIDATU Į TARYBOS NARIUS**

**\_\_\_\_\_\_\_\_\_\_\_\_\_\_\_\_\_**

*(Data)*

Alytus

Prašau registruoti mane kandidatu į Alytaus kolegijos Tarybos narius.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Kandidato į Tarybos narius vardas, pavardė) (parašas)*

Kolegijos Tarybos narių

rinkimų tvarkos aprašo

3 priedas

Alytaus kolegijos personalo skyriui

**KOLEGIJOS AKADEMINĖS BENDRUOMENĖS NARIO SUTIKIMAS BŪTI KANDIDATU Į TARYBOS NARIUS**

***\_\_\_\_\_\_\_\_\_\_\_\_\_\_\_\_\_***

*(Data)*

*Alytus*

Sutinku būti keliamas kandidatu į Alytaus kolegijos Tarybos narius.

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(Kandidato į Tarybos narius vardas, pavardė) (parašas)*

Kolegijos Tarybos narių

rinkimų tvarkos aprašo

4 priedas

**KOLEGIJOS AKADEMINEI BENDRUOMENEI PRIKLAUSANČIŲ PRETENDENTŲ, DALYVAUJANČIŲ TARYBOS NARIŲ RINKIMUOSE, REGISTRACIJOS ŽURNALAS**

|  |  |  |  |  |  |
| --- | --- | --- | --- | --- | --- |
| Eil. Nr. | Pretendento vardas ir pavardė | Gyvenamosios vietos adresas, kontaktai | Konkurso paskelbimo data | Dokumentų gavimo data ir gavimo forma (paštu, pateikta asmeniškai) | Dokumentus įregistravusio darbuotojo parašas |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

Kolegijos Tarybos narių

rinkimų tvarkos aprašo

5 priedas

Alytaus kolegijos Personalo skyriui

**KOLEGIJOS PERSONALUI NEPRIKLAUSSANČIO ASMENS PRAŠYMAS BŪTI KANDIDATU Į TARYBOS NARIUS**

***\_\_\_\_\_\_\_\_\_\_\_\_\_\_\_\_\_***

*(Data)*

*Alytus*

Prašau registruoti būti keliamas kandidatu į Alytaus kolegijos Tarybos narius.

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(Kandidato į Tarybos narius vardas, pavardė) (parašas)*

Kolegijos Tarybos narių

rinkimų tvarkos aprašo

6 priedas

**KOLEGIJOS PERSONALUI NEPRIKLAUSANČIŲ PRETENDENTŲ, DALYVAUJANČIŲ TARYBOS NARIŲ RINKIMUOSE, REGISTRACIJOS ŽURNALAS**

|  |  |  |  |  |  |
| --- | --- | --- | --- | --- | --- |
| Eil. Nr. | Pretendento vardas ir pavardė | Gyvenamosios vietos adresas, kontaktai | Konkurso paskelbimo data | Dokumentų gavimo data ir gavimo forma (paštu, pateikta asmeniškai) | Dokumentus įregistravusio darbuotojo parašas |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |